นายไพโรจน์ พันธุ์ภักดี รองอธิบดีกรมป่าไม้ กล่าวว่า ขณะนี้กรมป่าไม้ประสบความสำเร็จในการดำเนินโครงการวิจัยศึกษาเพาะเลี้ยงเห็ดโคนป่า และโครงการเพาะเลี้ยงเบ้ากุดจี่ขนาดยักษ์สำเร็จเป็นครั้งแรกของประเทศไทยมีนางลีลา กญิกนันท์นักวิทยาศาสตร์ 8 ว สำนักวิจัยการจัดการป่าไม้และผลิตผลป่าไม้เป็นผู้การวิจัย โครงการดังกล่าวศึกษาวิจัยเพาะเห็ดโคนตั้งแต่ปี 2546 และจะสิ้นสุดปี 2550การทดลองวิจัยเพาะเลี้ยงให้เกิดเห็ดโคนนั้น ด้วยการนำแมลงเม่ามาปล่อยทดลองเลี้ยงและใช้ปลวกเลี้ยงพันธุ์ Macrotermes gilvus Hagen ปรากฏว่า สามารถเพาะเห็ดโคนได้ดี จนสำเร็จเมื่อปี 2548 จากนั้นจึงทดลองจนแน่ชัดว่าอยู่ในระดับนิ่งแล้วสำหรับเห็ดโคนถือเป็นพืชเศรษฐกิจของไทยอีกชนิดหนึ่ง เนื่องจากมีความอร่อยจึงเป็นที่นิยมบริโภคของประชาชนทั่วไป ทำให้ปัจจุบันราคาเห็ดพุ่งสูงถึงกิโลกรัมละ 300 บาทอย่างไรก็ตาม ที่ผ่านมาประเทศไทยไม่สามารถเพาะเห็ดโคนได้เองต้องอาศัยหาตามแหล่งป่าธรรมชาติ โดยเมืองไทยค้นพบที่ จ.กาญจนบุรี ฉะนั้นหลังจากที่มีการศึกษาวิจัยเพาะเห็ดโคนจนสำเร็จแล้ว ต่อไปหากมีการสนับสนุนถ่ายทอดเทคโนโลยีแก่เกษตรกรคาดว่าจะสามารถเพาะเห็ดโคนเพื่อส่งจำหน่ายสนองความต้องการตลาดได้แน่นอน
ใครคือรองอธิบดีกรมป่าไม้ 
นายไพโรจน์ พันธุ์ภักดี